| Medaljeoversikt |
| --- |
| Konkurrerte for Kroatias flagg Kroatia |
| Friidrett: |
| Friidrett U18-EM i friidrett |
| Gull | Jerusalem 2022 |  Sjukamp |
| Sommer-EYOF |
| Gull | Banská Bystrica 2022 |  Høydehopp |
| Friidrett U18-balkanmesterskapet i friidrett |
| Gull | Bar 2022 |  100 mH |
| Gull | Bar 2022 |  4x100 m |

**Jana Koščak** (født 19. mai 2006) er en kroatisk friidrettsutøver som representerer klubben AK Sloboda. Hun vant sjukamp under U18-EM i friidrett 2022.

Idrettskarriere
---------------

### Sesongene 2020 - 2021

Koščak kom på sjetteplass i høydehopp under det kroatiske U18-mesterskapet i friidrett innendørs i 2019, og hun fikk bronse i lengdehopp under det kroatiske U16-mesterskapet i friidrett samme år. Hun fikk sølv i høydehopp under det kroatiske U16-mesterskapet innendørs i 2020, og hun fikk bronse i lengdehopp under det kroatiske U18-mesterskapet innendørs. I juni 2020 vant hun lengdehopp og spydkast under det kroatiske U16-mesterskapet utendørs. Hun vant høydehopp og ble nummer to i lengdehopp under det kroatiske U18-mesterskapet i friidrett 2020, og hun vant høydehopp under det kroatiske U20-mesterskapet i friidrett.

I 2021 vant hun femkamp under det kroatiske U16-mesterskapet i mangekamp. Hun vant lengdehopp under det kroatiske U16-mesterskapet i friidrett, og hun vant 100 meter hekk og lengdehopp under det kroatiske U18-mesterskapet i friidrett. Hun ble også kroatisk U20-mester på 100 meter hekk.

### Sesongen 2022

Hun vant lengdehopp under det kroatiske U23-mesterskapet innendørs i 2022, og hun fikk sølv på 60 meter hekk. Hun vant 60 meter hekk og lengdehopp under det kroatiske U20-mesterskapet innendørs. Hun deltok i U20-balkanmesterskapet i friidrett innendørs 2022, og ble der nummer fire på 60 meter hekk og åtte i lengdehopp, og Kroatia ble nummer seks på 4 x 400 meter stafett. Under det kroatiske U18-mesterskapet innendørs fikk hun gull på 60 meter hekk og sølv i lengdehopp, og under det kroatiske U18-mesterskapet i mangekamp innendørs vant hun femkamp.

Utendørs vant hun sjukamp under det kroatiske U18-mesterskapet i mangekamp. I juni vant hun 100 meter hekk, tresteg, lengdehopp og spydkast under det kroatiske U18-mesterskapet i friidrett. Hun deltok i U18-balkanmesterskapet i friidrett 2022, og vant der 100 meter hekk og kom på fjerdeplass i spydkast, og Kroatia fikk gull på 4 x 100 meter stafett. Hun vant lengdehopp under det kroatiske mesterskapet i friidrett, og vant med det sin første nasjonale seniortittel, og hun fikk der også sølv på 4 x 100 meter stafett og bronse på 100 meter hekk.

Hun deltok i U18-EM i friidrett 2022, og vant der sjukampen foran Sarolta Kriszt og Pia Meßing. Hun deltok i friidrett under Sommer-EYOF 2022, og vant der høydehopp.

### Sesongen 2023

Hun debuterte innendørs 14. januar, under det kroatiske U23-mesterskapet i friidrett innendørs, der hun vant høydehopp med ny personlig rekord på 1,90. Hun vant tre øvelser under det kroatiske U18-mesterskapet i friidrett innendørs, og hun vant også lengdehopp under det kroatiske U20-mesterskapet i friidrett innendørs. Den 19. februar ble hun kroatisk mester i høydehopp innendørs, da hun hoppet 1,91 meter og forbedret sin personlige rekord. Hun ble også kroatisk U18-mester i femkamp innendørs i februar. I mai deltok hun i Hypomeeting, der hun kom på niendeplass i sjukamp i seniorklassen, med 6293 poeng, som var bestenotering i verden i U18-klassen.

Referanser
----------

1. ↑   worldathletics.org[Hentet fra Wikidata]
2. 1 2 3 4  Jana Koščak - *Results*, besøkt 9. juli 2022.
3. ↑  Balkan Athletics - *Balkan U20 Indoor Chamiponships 2022* Arkivert 31. oktober 2022 hos Wayback Machine. besøkt 9. juli 2022.
4. ↑  U18-EM i friidrett - *Summary Points - Heptathlon Women U18* Arkivert 9. juli 2022 hos Wayback Machine. besøkt 9. juli 2022.
5. ↑  World Athletics - *Jana Koščak*, besøkt 2. juni 2023.

Eksterne lenker
---------------

* (en) Jana Koščak – World Athletics Rediger på Wikidata
* (en) Profil, U18-EM 2022 Arkivert 9. juli 2022 hos Wayback Machine.
* (en) Profil, Sommer-EYOF 2022